Boek: Môre is Maandag - Maroela Media
Boek: Môre is Maandag
Hoekom kan jy nie vandag oorbegin en lief wees vir unieke jy wat jy is nie? Jy kan beslis! Want môre is "Maandag" – jou oorbegin-dag! Dit is Aletté-Johanni Winckler, bekende Suid-Afrikaanse ma, sakevrou, skrywer, blogger en sangeres, se boodskap in Môre is Maandag. Aletté-Johanni deel haar gewildste Sarie-blogs vol pittige humor oor haar eie issues, kinders en sommer alles wat deel is van 'n vrou se lewe. Sy vertel ook haar lewensverhaal en deel haar diep geloof in haar hemelse Vader. En om alles te kroon, gee sy wonderlike raad oor styl, mode, liggaamvorms en gelaatskleur met duidelike illustrasies sodat elke vrou dit kan gaan toepas. Môre is Maandag sal vroue bewys hoe om die vreugde en seëninge in die elkedagse lewe raak te sien. Hierdie boek is bedoel vir elke vrou – kom lag en huil saam met jou nuwe vriendin, Aletté-Johanni.
Aletté-Johanni Winckler het 'n graad in joernalistiek en skryf gewilde blogs vir Sarie se webblad. Sy is 'n gekwalifiseerde voorkomskonsultant en het 'n suksesvolle besigheid waarin sy mense help om die beste in hulleself na vore te bring. Deur haar werk staan sy ook tydskrifte soos Huisgenoot, Lig en Intiem by vir die stilering van hul fotosessies. Haar eerste liefde is God, en daar man, Heinz en hul seuntjies.